32004R1845
L 322/14
JURNALUL OFÍCIAL AL UNIUNII EUROPENE
REGULAMENTUL (CE) NR. 1845/2004 AL COMISIEI
din 22 octombrie 2004
de completare a anexei la Regulamentul (CE) nr. 2400/96 privind înregistrarea anumitor denumiri în „Registrul denumirilor de origine protejate și al indicațiilor geografice protejate” [Tergeste, Lucca, Miele della Lunigiana și Άγιος Ματθαίος Κέρκυρας (Agios Mathaios Kerkyras)]
COMISIA COMUNITĂȚILOR EUROPENE,
având în vedere tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele (3) și (4),
întrucât:
(1)
În conformitate cu articolul 5 din Regulamentul (CEE) nr. 2081/92, Italia a înaintat Comisiei trei cereri de înregistrare ca denumire de origine a denumirilor „Tergeste”, „Miele della Lunigiana” și „Lucca”; Grecia a înaintat Comisiei o cerere de înregistrare ca indicație geografică a denumirii „Άγιος Ματθαίος Κέρκυρας” (Agios Mathaios Kerkyras).
(2)
S-a constatat, în conformitate cu articolul 6 alineatul (1) din regulamentul menționat anterior, că acestea sunt conforme cu prezentul regulament, în special că acestea cuprind toate elementele prevăzute la articolul 4.
(3)
Comisiei nu i s-a înaintat nici o declarație de opoziție, în sensul articolului 7 din Regulamentul (CEE) nr. 2081/92, ca urmare a publicării în Jurnalul Oficial al Uniunii Europene (2) a denumirilor care figurează în anexa la prezentul regulament.
(4)
În consecință, aceste denumiri merită să fie înscrise în „Registrul denumirilor de origine protejate și al indicațiilor geografice protejate” și, prin urmare, protejate pe plan comunitar ca denumire de origine protejată sau indicație geografică protejată.
(5)
Anexa la prezentul regulament completează anexa la Regulamentul (CE) nr. 2400/96 (3),
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu denumirile care figurează la anexa la prezentul regulament, iar aceste denumiri sunt înscrise ca denumiri de origine protejate (DOP) sau indicații geografice protejate (IGP), în „Registrul denumirilor de origine protejate și al indicațiilor geografice protejate” menționat la articolul 6 alineatul (3) din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 octombrie 2004.